open-index/open-wikipedia-markdown huggingface dataset:
Valtion liikelaitos

**Valtion liikelaitos** () on Suomen valtion liiketoimintaa harjoittava laitos, joka toimii yritysten tapaan markkinoilla ja vastaa omasta taloudestaan. Toiminnasta määrätään liikelaitoslaissa. Liikelaitoksia ohjaavat eduskunta ja hallitus.

1990-luvulla useita liikelaitoksia muutettiin valtio-omisteisiksi osakeyhtiöiksi.

Valtion liikelaitoksissa työskentelee noin 1400 työntekijää.

## Suomen valtion liikelaitokset
* Metsähallitus
* Senaatti-kiinteistöt

## Yhtiöitettyjä entisiä valtion liikelaitoksia
Useita 1990- ja 2000-luvuilla perustettuja valtion liikelaitoksia on sittemmin muutettu osakeyhtiöiksi.

* Posti- ja telelaitos (1990-1993), nykyään Posti Group Oyj ja Telia Finland Oyj 
* Valtionrautatiet (1990-1995), nykyään VR-Yhtymä Oy
* Ilmailulaitos (1991-2009), nykyään Finavia Oyj
* Autorekisterikeskus (1993-1995), nykyään A-Katsastus Group Oy
* Tieliikelaitos (2001-2007), nykyään Destia Oy
* Varustamoliikelaitos (2004–2009), nykyään Arctia Oy
* Luotsausliikelaitos (2004-2010), nykyään Finnpilot Pilotage Oy

## Katso myös
* Valtionyhtiö
* Luettelo Suomen valtionyhtiöistä
* Kunnallinen liikelaitos
* Yhtiömuoto

## Lähteet

## Aiheesta muualla
* Laki valtion liikelaitoksista 1062/2010
Michael Angelo Batio

**Michael Angelo Batio** (s. 12. kesäkuuta 1956, Chicago, Illinois) on yhdysvaltalainen kitaristi.  Hän on voittanut useita "nopein kitaristi" yleisöäänestyksiä. Muusikon uransa hän aloitti 5-vuotiaana soittamalla pianoa ja kitaransoiton hän aloitti 10-vuotiaana.

Michael Angelo Batio oli heavy metal -yhtye Nitron kitaristi. Nitroon kuului myös laulaja Jim Gillette ja basisti T.J.Racer. Kaksi- (tai jopa neljä) -kaulainen kitara mahdollisti myös monipuoliset harmoniat sooloissa. Lisäksi hän on soittanut yhtyeessä Holland. Michael Angelo Bation soittoa hallitsee runsas murtosointujen käyttö.

Angelo kehitti myös nelikaulaisen kitaran, jossa ylimmät kaulat olivat 7-kielisiä ja alemmat 6-kielisiä. Tämä kitara varastettiin myöhemmin. Angelo oli myös yksi ensimmäisistä rock-kitaristeista, jotka soittivat 7-kielistä kitaraa.

Michael Angelo Batiolla on endorsement-sopimus Dean-kitaroiden kanssa.

## Aiheesta muualla
* Angelo.com
* Dean Guitars
* video
Ekumenopolis

**Ekumenopolis** (maailmankaupunki tai kaupunkimaailma) tarkoittaa kaupunkia, joka on levinnyt täyttämään koko planeetan. Termin keksi kreikkalainen kaupunkisuunnittelija Constantinos Doxiadis vuonna 1967 kuvaamaan tulevaisuusskenaariota, jossa suurkaupungit yhdistyvät toisiinsa.

## Ekumenopolikset fiktiossa
Science fictionissa ekumenopolikset ovat yleensä galaktisten imperiumien pääkaupunkeja. Tällaisia ovat mm.
*Trantor Isaac Asimovin *[[Säätiö-sarja|Säätiö]]*-sarjassa
*Coruscant *[[Star Wars]]* -universumissa
*Denon, Nar Shaddaa ja Taris *Star Wars*in Expanded Universessa
*Holy Terra Games Workshopin *[[Warhammer 40,000]]* -universumissa
*Tau Ceti Center Dan Simmonsin *[[Hyperion Cantos]]* -sarjassa

## Katso myös
* arkologia
Arkologia

**Arkologia** on italialaisen arkkitehdin Paolo Solerin 1960-luvulla kehittämä konsepti, yhdistelmä sanoista arkkitehtuuri ja ekologia. Sillä tarkoitetaan valtavan suurta rakennusta, "vertikaalista kaupunkia", jolla on oma sisäinen ekologiansa ja erittäin suuri väestötiheys. Arcosanti on Arizonassa sijaitseva arkologiaprototyyppi.

## Aiheesta muualla
* Arcosanti
* Arcology
Turun keskiaikaiset markkinat

**Keskiaikaiset markkinat** on Turussa järjestettävä Suomen suurin keskiaika- ja muinaistapahtuma. Tapahtuma järjestetään vuosittain kesä–heinäkuun vaihteessa Turun Vanhalla Suurtorilla. Keskiaikaiset markkinat järjestettiin ensimmäisen kerran vuonna 1996. Vuosina 1996–2010 tapahtuman järjestäjänä toimi Turun kaupunki. Vuonna 2010 perustettiin markkinat sittemmin järjestänyt yhdistys Turun Suurtorin keskiaika ry.

Markkinoiden sisältö koostuu käsityöläisten työnäytöksistä, torimyynnistä, teatterista, nukketeatterista, musiikista, sirkuksesta, tanssista ja monipuolisesta tieteellisestä ohjelmistosta, kuten luennoista ja opastetuista kierroksista. Keskiaikaisten markkinoiden suurimpia yksittäisiä ohjelmakokonaisuuksia on Vanhalla Suurtorilla tapahtuva markkinanäytelmä, johon osallistuu yli 80 harrastajanäyttelijää. Markkinat sijoittuvat vuosittain vaihtuvaan teemavuoteen, joka vaikuttaa esimerkiksi näytelmän käsikirjoitukseen. Kesällä 2018 markkinat sijoittuvat vuoteen 1400.

Keskiaikaiset markkinat on vakiinnuttanut asemansa yhtenä Turun suosituimmista kesätapahtumista ja kerää joka vuosi neljänä markkinapäivänä yli 100 000 kävijää. Vuoden 2015 markkinoilla vieraili ennätykselliset 180 000 kävijää. Vuonna 2017 kävijöitä oli 163 000.

## Keskiajan Turku -tapahtumakokonaisuus
Nykyään keskiaikaisten markkinoiden järjestäjänä toimii vuonna 2010 perustettu yhdistys, Turun Suurtorin keskiaika ry. Sen tavoitteena on edistää keskiajan ja erityisesti Turun keskiaikaisen historian ja arkeologian sekä muinaistekniikan ja perinteisten käsityötaitojen tuntemusta, tunnettavuutta ja harrastusta. Yhdistys toimii linkkinä ja yhteistyön edistäjänä suuren yleisön, keskiajan historian ja historian elävöittämisen harrastajien sekä yhdistysten, museoiden ja tiedeyhteisön välillä. Turun Suurtorin keskiaika ry:n jäsenet ovat Aboa Vetus & Ars Nova -museo, tiedeyhteisö Turun Historiallinen Yhdistys, Muinaistaitoyhdistys Ukonvakka ry, pelimanniyhdistys Wanha Cehno ry, WarusSeppäin kilta ry, Turun Keskiaikaseura Unikankare ry ja Turun kulttuuritapahtumien tuki ry.

Keskiaikaiset markkinat on osa laajempaa Keskiajan Turku -tapahtumakokonaisuutta, joka koostuu viidestä eri tapahtumasta: Keskiaikaisista markkinoista, keskiajasta Aboa Vetus & Ars Nova -museossa, Keskiajan Turku Tuomiokirkossa -tapahtumasta, Turun Linnan keskiaikatapahtumasta sekä Rohan tallien hevosturnajaisista. Keskiajan Turku -kokonaisuutta järjestävät yhdessä Turun Suurtorin keskiaika ry, Turun museokeskus, Aboa Vetus & Ars Nova, Turun ja Kaarinan seurakuntayhtymä ja Rohan tallit. Vuoteen 2013 asti Aboa Vetus & Ars Nova järjesti omat Hansakauppias Laurentiuksen markkinansa Suurtorin vieressä. Vuodesta 2014 lähtien museo on kuitenkin panostanut aidon keskiajan esittelyyn opastusten, arkeologisten kaivausten ja luentojen kautta.

## Katso myös
* Hollolan keskiaikatapahtuma
* Hämeen keskiaikafestivaali
* Ulvilan keskiaikaiset Hansamarkkinat

## Lähteet
*

*

### Viitteet

## Kirjallisuutta

* 

## Aiheesta muualla

* Keskiaikaiset markkinat
Ronald McDonald

**Ronald McDonald** on yhdysvaltalaisen McDonald’s-pikaruokaketjun vuonna 1963 kehittämä maskotti, jonka tarkoituksena on markkinoida McDonald’sin pikaruokaa lapsille. Ronald McDonald on klovni, jolla on keltaiset vaatteet, valkoinen iho ja punaiset hiukset.

Ronald McDonald asuu McDonaldland-maailmassa, johon kuuluu muitakin hahmoja, kuten Hampurilaisrosvo (Hamburglar), Grimace, Birdie the Early Bird, Happy ja The Happy Meal Gang.

Vaikka Ronald McDonaldina esiintyneitä henkilöitä on satoja, McDonald’s on käyttänyt televisiomainoksissaan yhtä näyttelijää kerralla. Tähän mennessä mainoksissa McDonaldina ovat esiintyneet:

*Willard Scott (1963–1966)
*Bob Brandon (1970–1975)
*King Moody (1970-luku)
*Geoffrey Gulliano (1970-luvun loppu – 1980-luvun alku)
*Joe Maggard (1990-luku)
Ronald McDonaldin maskeeraaminen ja pukeminen kestää noin kaksi tuntia.

Vuonna 2001 ilmestyneen *Fast Food Nation: The Dark Side of the All-American Meal* -kirjan mukaan peräti 96 prosenttia yhdysvaltalaisista lapsista tunnisti Ronald McDonaldin. Ainoastaan Joulupukki oli tunnetumpi hahmo.

Pikaruoan ja McDonald’sin vastustajat ovat verranneet Ronald McDonaldia Camel-savukkeiden entiseen maskottiin Joe Cameliin, jonka väitettiin houkutelleen lapsia tupakoimaan.

## Ronald McDonald Lastentalosäätiö
Vuonna 1996 perustettu itsenäinen Ronald McDonald Lastentalosäätiö (RML) edistää lasten hyvinvointia keräämällä varoja lasten terveydenhoidon edistämiseen. Säätiö ylläpitää luotettavien yhteistyökumppaneiden (HUS Lastensairaala ja vanhempien tukiyhdistykset) tukemina Ronald McDonald Taloa, joka on tarkoitettu pitkäaikaissairaille lapsille ja heidän perheilleen kodinomaiseksi majoitusvaihtoehdoksi pitkien sairaalahoitojen ajaksi. Suomen McDonald’s osallistuu säätiön hallinnollisiin kuluihin ja sekä antaa säätiölle erilaista asiantuntija-apua. Yhteistyökumppaneita  ovat Kympin Lapset – HYKSin lapsisyöpäpotilaiden vanhemmat ja ystävät ry, HYKS Lastenklinikka ja Lastenlinna ja Sydänlapset ja -aikuiset ry.

Kansainvälinen kattojärjestö Ronald McDonald House Charities (RMHC) perustettiin Yhdysvalloissa vuonna 1974. RMHC:llä on toimintaa 65 maassa ja alueella, maailmalla on esimerkiksi lähes 400 Ronald McDonald taloa.

## Lähteet

## Aiheesta muualla

* Ronald McDonaldin virallinen kotisivusto
* Ronald McDonald Lastentalosäätiö
* Säätiöstä Suomen McDonals'in sivuilla
*
Saab 29 Tunnan

**Saab 29 Tunnan** on ruotsalainen suihkuhävittäjä. Konetta on kutsuttu sen rungon muodon mukaan "tynnyriksi" tai "lentäväksi tynnyriksi".

## Tausta

Toisen maailmansodan loputtua Ruotsin ilmavoimat hankki englantilaisia De Havilland Vampire -hävittäjäkoneita. Saab käynnisti oman tutkimuksen suihkuhävittäjästä.

Ruotsi sai Sveitsin kautta saksalaisten sodan aikaista aerodynaamista tietotaitoa, jonka avulla se lähti suunnittelemaan nuolisiipistä konetta. Tietotaitoa toivat myös Saksasta palaavat ruotsalaiset insinöörit ja Saksasta Ruotsiin tulleet saksalaiset insinöörit. 

Tunnanista tehtiin neljä prototyyppiä. Koneen ensilento tapahtui 1. syyskuuta 1948. Koneita valmistettiin 1951–1956 kaikkiaan 661 kappaletta: 
* 224 kpl versiota J 29A (hävittäjä)
* 361 kpl J/A 29B -versiota (hävittäjäpommittaja)
* 76 kpl S 29C-versiota (tiedustelu)

30 Tunnania myytiin Itävaltaan 1960-luvun alussa. Ruotsin ilmavoimat käyttivät Tunnania vuoteen 1976 asti. Tunnania käytettiin YK:n palveluksessa Kongon kriisin aikana 1961–1963 sotatoimissa.

## Lähteet
*  

### Viitteet

## Aiheesta muualla

*Saab 29 Tunnan
*Greg Goebel: SAAB 29 Tunnan 
*J 29 - SAAB 29 ”Flygande tunnan” (1951-1976)
Johannes VIII Palaiologos

**Johannes VIII Palaiologos** (18. joulukuuta 1392 – 31. lokakuuta 1448) oli Bysantin keisari 1425–1448. Hän oli isänsä keisari Manuel II:n vanhin elossa oleva poika, joka hallitsi isänsä rinnalla vuodesta 1408, käytännössä yksin vuodesta 1421. Virallisesti hänestä tuli yksinvaltias vuonna 1425.

Johannes oli naimisissa kolme kertaa. Hän solmi ensimmäisen avioliittonsa Moskovan suurruhtinaan Vasili I:n tyttären Annan kanssa vuonna 1414. Tämä kuoli ruttoon vuonna 1417. Seuraavaksi hän avioutui Montferratin Sofian kanssa vuonna 1421. Samana vuonna hänestä tehtiin myös isänsä kanssahallitsija. Kolmas puoliso oli Trebizondin Maria, joka myös kuoli ruttoon vuonna 1439. Kaikki kolme liittoa jäivät lapsettomiksi.

Vuonna 1422 osmanien sulttaani Murad II piiritti Konstantinopolia, mutta ei onnistunut valtaamaan kaupunkia. Bysantti menetti kuitenkin Thessalonikin. Yrittäessään hankkia apua osmaneja vastaan Johannes vieraili Venetsiassa ja Unkarissa sekä Ferrarassa ja yritti saada aikaan kirkkojen yhdistymisen (ks. suuri skisma). Kirkot yhdistettiinkin virallisesti Firenzen kirkolliskokouksessa vuonna 1439, johon Johannes osallistui mukanaan 700 hengen seurue. Lopulta suunnitelma kuitenkin kaatui idän kirkon vastustukseen. 

Italian vierailu oli kuitenkin tärkeä Bysantin ja Italian kulttuurivaihdon kannalta. Italialaiset oppineet hankkivat kreikkalaisia käsikirjoituksia, joita Johanneksen seurue oli tuonut mukanaan. Benozzo Gozzoli maalasi Johanneksen kuvan yhdeksi kolmesta kuninkaasta suureen freskoonsa "Tietäjät itäisiltä mailta''.

Johannes nimitti seuraajakseen veljensä Konstantinoksen, vaikka nuoremmat veljekset Demetrios ja Tuomas yrittivätkin juonitella vallan itselleen.

## Kirjallisuutta
* 
* 

## Lähteet

## Aiheesta muualla
Quodlibet

**Quodlibet** (, "mitä" ja *libet*, "vapaasti") on musiikkikappale, joka yhdistelee useita eri, yleensä aikansa suosittuja, melodioita kontrapunktisesti. Mahdollisesti tunnetuin quodlibet sisältyy Johann Sebastian Bachin Goldberg-muunnelmiin viimeisenä, eli kolmantenakymmenentenä, muunnelmana.

## Katso myös
* Potpuri
* Rapsodia
Koraali

**Koraali** on luterilaisessa kirkossa koko seurakunnan laulama virsisävelmä. Koraalit ovat yleensä yksinkertaisia ja helposti laulettavia sävelmiä. Koraaleihin liittyvien virsien tekstit ovat usein loppusoinnullisia ja useita säkeistöjä käsittäviä runoja, jotka lauletaan samalla melodialla. Koraali ei kuitenkaan ole ainoa virsisävelmän muoto.

Koraali on vokaalinen ja sidottu tekstiin. Siten se eroaa esimerkiksi tanssimusiikista.  Koraalilla on voimakas lineaarinen piirre. Koraalissa kaikki pohjautuu yhteen äänilinjaan, ja se on helppo laulaa myös ilman soitinsäestystä. Se on lauluettua Jumalan sanaa ja rukousta, tarkoitettu ensisijaisesti jumalanpalveluskäyttöön. Se on sävyltään objektiivinen, riippumaton tunnetilojen vaihtelusta.

Koraali kehittyi 1500-luvulla uskonpuhdistuksen myötä, kun seurakunta alkoi yhtyä jumalanpalveluksissa lauluihin, virsiin. Martti Luther on säveltänyt joitain koraalimelodioita (muun muassa virren *[[Jumala ompi linnamme]]*). Tunnetuimpia koraaleja ovat Philipp Nicolain säveltämät koraalit "Wie schön leuchtet der Morgenstern", joka  Suomen evankelis-luterilaisen kirkon virsikirjassa virsi "On kirkas aamutähti nyt" numerolla 43 ja "Wachet auf, ruft uns die Stimme" ,”Herätkää”! niin huuto kaikaa" numerolla 163. Koraalia "Wachtet auf" on usein nimitetty "koraalien kuninkaaksi" ja "Wie schön" -koraalia koraalien kuningattareksi. Kummallakin sävelmällä lauletaan useita eri virsiteksejä.

Koraalit olivat alun perin yksiäänisiä, mutta monet säveltäjät ovat tehneet niistä moniäänisiä sovituksia. Johann Sebastian Bach teki neliääniselle kuorolle useita koraalisovituksia, joita hän käytti kantaattien ja passioiden osina. Koraalimelodioita on käytetty myös koraalialkusoitoissa, yleensä uruille sävelletyissä instrumentaalikappaleissa, joita esitettiin johdantona ennen varsinaisen koraalin laulamista. Koraalialkusoitto sisältää sitä seuraavan koraalin melodian.

## Lähteet
Valens

**Flavius Julius Valens** (328 – 9. elokuuta 378) oli Rooman keisari vuosina 364–378. Hänen veljensä Valentinianus I teki hänestä valtakunnan itäosan hallitsijan 28. maaliskuuta 364.

Heti alkuun Valens aikoi hoitaa loppuun Persiaa vastaan käydyn sodan. Vuonna 365 kuolleen keisari Jovianuksen serkku Procopius julistautui kuitenkin keisariksi Konstantinopolissa. Tämän tapahtuessa Valensin joukot olivat jo matkalla Syyriaan. Valens lähetti Procopiusta vastaan kaksi legioonaa, mutta ne loikkasivat tämän puolelle. Vuoteen 366 mennessä Valens sai kerättyä tarpeeksi joukkoja, jotta hän pystyi kukistamaan Procopiuksen. Usurpaattori teloitettiin 27. toukokuuta.

Valens kuoli gootteja vastaan käydyssä Adrianopolin taistelussa 9. elokuuta 378. Hänen seuraajakseen tuli hänen veljenpoikansa Gratianus, joka nimitti kuitenkin pian Theodosius I:n Itä-Rooman keisariksi.

## Kirjallisuutta
*
*
Typpinarkoosi

**Typpinarkoosi** eli "syvyyshumala" on laitesukelluksen yhteydessä esiintyvä tila, joka johtuu siitä, että hengitetyn ilman sisältämän typen (N2) osapaine on normaali-ilmanpaineeseen nähden korkea. Typpinarkoosi esiintyy sukellettaessa yleensä yli 30 metrissä. Tarkkaa syvyyttä tai osapainetta ei voida määritellä, sillä se riippuu yksilöllisistä tekijöistä. Sama henkilö voi saada eri sukelluskerroilla erivahvuisia narkoottisia olotiloja. Usein sukeltajalla voi olla typpinarkoosi jo ennen kuin hän itse sitä huomaa.

Typpinarkoosi aiheuttaa alkoholista saatavan humalan kaltaisen tilan, jossa motoriset kyvyt sekä reaktionopeus heikkenevät. Tämän vuoksi typpinarkoosi lisääkin onnettomuusriskiä. Typpinarkoosissa oleva henkilö tuntee usein aluksi huvittuneisuutta ja suurta itseluottamusta, mikä muuttuu syvemmälle mentäessä nopeasti keskittymiskyvyn puutteeseen ja muistikatkoksiin. Typpinarkoosin taustalla on normaali-ilmanpainetta korkeampipaineinen (hyperbarinen) typpi, joka toimii ilokaasun tavoin aivoissa.

Typpinarkoosin voi välttää tekemällä matalampia sukelluksia ja narkoottinen tila loppuu nopeasti nousemalla matalampaan syvyyteen.

Myös muut kaasut ovat tietyissä osapaineissa narkoottisia, mutta normaalissa laitesukelluksessa tällaisia osapaineita ei muilla ilman osakaasuilla esiinny.

## Lähteet
Lukitari

**Lukitari** () on kuvitteellinen olento J. R. R. Tolkienin kirjatrilogiassa *[[Taru sormusten herrasta]]*. 

## Kuvaus
Lukitari on naaraspuolinen jättiläishämähäkki ja "Ungoliantin viimeinen sukulainen", josta kerrotaan kirjan toisessa osassa *[[Kaksi tornia]]*. Se asuu Torech Ungolissa Cirith Ungolin alla, ja se on voinut elää joskus Beleriandissa, mahdollisesti Ered Gorgothissa. Synkmetsän hämähäkit olivat Lukitarin sukua.

## Lukitari Sormusten herrassa

Lukitarin pesä oli Samvais Gamgin ja Frodo Reppulin polun varrella, kun nämä kulkivat kohti Tuomiovuorta. Lukitari oli kohdannut Klonkun aiemmin, kun tämä pakeni Mordorista, ja Klonkku oli luvannut tuoda Lukitarille ruokaa elävien otusten muodossa. Cirith Ungolin örkit kutsuivatkin Klonkkua "Lukitarin syötiksi". Myös itse Sauron oli tietoinen Lukitarin olemassaolosta sallien tämän elää lähellä valtakuntaansa.

Klonkku petti Frodon johdattaen tämän Lukitarin pesään, jotta hän voisi kaapata Valtasormuksen itselleen. Lukitari pisti Frodoa halvaannuttaen tämän. Raivostunut Sam taisteli Lukitaria vastaan epätoivoisesti, ja hän onnistui voittamaan pedon sen lävistettyä itsensä Frodon miekkaan, Piikkiin. Lukitari pakeni haavoittuneena paikalta.

Lyötyään Lukitarin Sam otti Valtasormuksen itselleen, sillä hän uskoi Frodon kuolleen. Hän jätti Frodon ruumiin taakseen, mutta kuunneltuaan erästä paikalle saapunutta örkkien seuruetta hän sai tietää, että Lukitarin myrkky ei tapa uhrejaan vaan jättää nämä ainoastaan tajuttomaksi pitäen näiden lihan tuoreena.

Lukitarin kohtalo jäi arvoitukseksi.

## Lähteet
Jouni Inkala

**Jouni Mikael Inkala** (s. 15. huhtikuuta 1966 Kemi) on suomalainen runoilija.

## Elämä ja ura
Inkala kirjoitti ylioppilaaksi Muhoksen lukiosta 1985 ja opiskeli Limingan Taidekoulussa 1985–1986. Hän valmistui filosofian lisensiaatiksi Helsingin yliopistosta 1991 pääaineenaan yleinen kirjallisuustiede. Inkala työskenteli Helsingin yliopiston yleisen kirjallisuustieteen opettajana 1991–1994 ja on toiminut vuodesta 1994 lähtien vapaana kirjailijana.

Inkalalta on ilmestynyt useita runokokoelmia. Hänen esikoisteoksensa *Tässä sen reuna* (1992) sai ilmestymisvuonnaan J. H. Erkon palkinnon. Inkalan aiempi kustantaja oli WSOY, mutta hän siirtyi eräiden muiden kirjailijoiden tavoin vuonna 2010 Siltalalle, joka julkaisi hänen runokokoelmansa *Kemosynteesi* helmikuussa 2011.

Virpi Alanen luonnehtii *[[Parnasso]]ssa* Inkalaa suomalaisista nykyrunoilijoista filosofisimmaksi. Teoksessa *Vakiot ja muuttujat* (2015) Inkala etsii lyyrisen käänteen mahdollisuuksia matemaattisesta ajattelusta ja talouden kielestä. Yleisesti Inkala on runoissaan Alasen mukaan vähäeleinen ja jopa karun toteava. Kokoelman hienoimpina runoina Alanen pitää runoja ”Nina Simonelle” ja ”Myötämme”. Niiden säkeissä Inkala vihjaa vaihtoehtoisiin lukutapoihin, kun puolet säkeistä on kursiivilla. Paikoin hän löytää runoista kliseisyyttä, erityisesti Inkalan käsitellessä ikääntymistä. Kokoelman kiinnostavimpana antina Alanen pitää fysikaaliseen maailmaan yhdistyvää henkisyyttä, jopa hengellisyyttä.

## Teokset
* 
* 
* 
*  
* 
* 
* 
* 
* 
* 
* 
* 
* 
* 
* 

## Palkinnot
* J. H. Erkon palkinto 1992
* Einari Vuorela -runopalkinto 2005
* Valtion viisivuotinen taiteilija-apuraha 2021

## Lähteet

## Aiheesta muualla
* Jouni Inkalan runoja Electric Verses -verkkoantologiassa
Arcadius

**Flavius Arcadius** (377/378 – 1. toukokuuta 408) oli Bysantin keisari vuodesta 395 kuolemaansa asti. Hänen vanhempansa olivat Theodosius I ja Aelia Flaccilla. Hänen isänsä teki hänestä *[[Augustus (arvonimi)|augustuksen]]* tammikuussa 383. Vuonna 393 hänen nuoremmasta veljestään Honoriuksesta tuli myös *augustus*. Arcadius oli kiinnostuneempi näyttämään, että oli hurskas kristitty kuin hallitsemaan. Arcadiuksen aikana hän ei itse hallinnut vaan hallitseminen jäi useille muille vaikutusvaltaisille henkilöille.

Keisariksi tultuaan Arcadius oli aluksi pretoriaaniprefekti Rufinuksen vallan alla. Samalla tavalla Länsi-Roomassa hallitsi todellisuudessa *[[magister militum]]* Stilicho. Itä-Rooman tosiasiallisena vallankäyttäjänä toiminut Rufinus yritti lisätä vaikutusvaltaansa hovissa yrittämällä naittaa tyttärensä Arcadiukselle. Tämä epäonnistui, mutta hän säilytti silti vallan.  

Visigootit, johtanaan Alarik, hyökkäsivät Kreikkaan vuonna 395 ja ryöstivät Ateenan. Bysantin armeijan ollessa muualla, päätti Stilicho tulla sotimaan Alarikia vastaan. Kuitenkin Konstantinopolissa oltiin huolissaan tästä, ja Arcadius pyysi Stilichoa poistumaan Itä-Rooman alueelta. Stilicho suostui, mutta jätti osan armeijastaan itään, joita hän jätti johtamaan Gainaksen. Gainas myös murhautti Rufinuksen joulukuussa 395. Alarik hyökkäsi vielä uudelleen vuonna 397, jolloin Stilicho palasi taas taistelemaan häntä vastaan. Tällä kertaa kuitenkin Bysantti teki sopimuksen Alarikin kanssa, ja hänelle myönnettiin Illyricumin provinssin magister militumin arvo. 

Rufinuksen kuoltua, Arcadiuksen uusi neuvonantaja ja eunukki Eutropius otti tämän jälkeen vallan käsiinsä. Eutropius onnistui torjumaan hunnien hyökkäyksen ja hänelle myönnettiin konsulin virka, joka raivostutti monia, sillä eunukki ei voinut olla konsuli. Lopulta Eutropiuksen korruptoituneeseen hallintoon kuitenkin kyllästyttiin ja Arcadiuksen vaimo Aelia Eudoxia ja Gainas saivat Eutropiuksen erotettua ja teloitettua vuonna 399. Tämän jälkeen Gainas otti hetkeksi vallan. Gainas oli kuitenkin barbaaritaustainen ja areiolainen, joten häntä vastaan syntyi vastarintaa Konstantinopolissa. Lopulta hän pakeni ja kuoli vuonna 400.  

Tämän jälkeen Eudoxia otti vallan käsiinsä. Hän harrasti yleellistä hovielämää ja tästä syystä häntä vastusti Konstantinopolin patriarkka Johannes Krysostomos. Eudoxia sai Krysostomoksen erotettua ja tarkoitettua vuonna 404, mutta hän itse kuoli myöhemmin samana vuonna. 

Lopun hallituskaudestaan Arcadius oli uuden pretoriaaniprefektin Anthemiuksen vallan alla. Kun Arcadius kuoli vuonna 408, tuli hänen vanhimmasta pojastaan Theodosius II:sta keisari.

## Lähteet
Työnjako

**Työnjako** on yhteiskunnan organisoitumisen ulottuvuus, jossa eri ihmiset tekevät keskenään erilaisia töitä.

**Hierarkkinen työnjako** tarkoittaa töiden ja niiden tekijöiden asettamista järjestykseen arvon perusteella. Hierarkkisen työnjaon selitysten perusmallien mukaan hierarkiat johtuvat joko:
#ihmisten välisistä eroista
#tehtävien ja työsuoritusten välisistä eroista
#työmarkkinoista, jossa ihmiset ja työ sopivat yhteen.

Tekninen työnjako on viety äärimmilleen taylorismissa ja se on ollut vallitseva työn organisoitumisen muoto 1900-luvun ajan. Teknisen työnjaon yleistymiseen on vaikuttanut sekä tekninen kehitys (liukuhihnatyö) että ideat kuten byrokraattinen organisaatiomalli. 1960- ja 1970-luvulta lähtien tekninen kehitys, robotiikka ja työvoimapula on toisaalta taas vähentäneet teknistä työnjakoa ja johtanut työn rikastamiseen. Uutta aikakautta kutsutaan post-fordismiksi.

## Katso myös
* Erikoistuminen
* Fasilitointi (organisaatio)

## Lähteet
*
Anagrammi

**Anagrammilla** tarkoitetaan sanan tai sanajoukon kirjainten uudelleen ryhmittelyä siten, että niistä muodostetaan yksi tai useampi uusi sana. Esimerkiksi sanan *vaali* eräs anagrammi on *laiva*. Anagrammi voidaan määritellä myös merkkijonon merkkien bijektiona itselleen. Tämä tarkoittaa, että alkuperäisen sanan jokaista kirjainta X on käytettävä täsmälleen n_X kertaa uutta sanaa muodostettaessa, missä n_X tarkoittaa kirjaimen X lukumäärää alkuperäisessä sanassa. Anagrammi toimii sanaleikkinä parhaiten silloin, kun uuden sanan avulla pystytään jollakin tavoin antamaan vihje alkuperäisestä sanasta. 

Eräs kaunokirjallisuuden tunnetuimpia anagrammeja on ollut Giovanni Guareschin kirjassa *[[Isä Camillo]]n kylä*, jossa toinen päähenkilö, Peppone, voitti arpajaisissa nimellä "Pepito Sbezzeguti". Nimi oli anagrammi hänen oikeasta nimestään, Giuseppe Bottazzi.

Anagrammi on eräs piilosanojen vihjetyyppi.

## Esimerkkejä anagrammeista
### Suomenkielisiä anagrammeja
*talouspolitiikka — tulo pois kaikilta
*kesälomasuunnitelma — Suomenselän-matkailu
*Mauno Henrik Koivisto — arvoitus koko ihminen
*Iivo Niskanen — sonni vaikeni 
*Koskenkorvan viina — nokikansan virvoke
*Hannele Pokka — Pekka Halonen
*Tuuli Matinsalo — Niilo Lauttamus
*Ivalo — loiva — Olavi – Valio — Viola
*lavitsa — salviat — silavat — slaavit — valtias — vislata
*hanhi – hihna
Toinen, kolmas ja neljäs esimerkki ovat Yle Radio Suomen ''Sanasepot''-ohjelman kuuntelijoiden keksimiä.

Musiikkituottaja Rauli Eskolin löysi taiteilijanimensä Illusion Rake anagrammikoneen avulla. Yleisradion toimitusjohtaja Lauri Kivinen soittaa ja laulaa Åttopojat-yhtyeessä nimellä Ilari Vinkuen, joka on anagrammi hänen nimestään.

### Englanninkielisiä anagrammeja
*Clint Eastwood — *Old West action*
*Jim Morrison — *Mr. [[Mojo]] Risin’* (Tätä toistetaan Morrisonin The Doors -yhtyeen kappaleessa ”L.A. Woman”.)
*Talking Heads — *King’s Lead Hat* (Kyseessä on Brian Enon albumin *[[Before and After Science]]* sisältämä kappale. Eno on työskennellyt paljon Talking Heads -yhtyeen kanssa.)
*Imogen Heap — *[[iMegaphone]]* (Laulajattaren esikoisalbumin nimi on anagrammi hänen nimestään.)
*Caster Semenya — *Yes, a secret man* (Eteläafrikkalaisen juoksijattaren sukupuolta epäiltiin.)
*Eleven plus two — Twelve plus one

### Ruotsinkielisiä anagrammeja
* Henrik Schyffert — Fin tysk herrchef

### Muita
*Carpi – Capri (molemmat Italiassa) 
*Tokio – Kioto (molemmat Japanissa)
*Pori – Ropi (molemmat Suomessa)

## Katso myös
*Palindromi
*Sananmuunnos
*Permutaatio

## Aiheesta muualla

*Ansa-anagrammisanasto

*Internet Anagram Server – I, Rearrangement Servant Englanninkielinen anagrammien etsintätyökalu
Ep

**EP** tarkoittaa seuraavia:

* EP-levy, EP, englannin sanoista *extended play*
* EP, GoodJobLarryn julkaisema EP-levy vuodelta 2019
* EP, Gettomasan ja Kuben julkaisema EP-levy vuodelta 2024
* erikoispikajuna, EP, matkustajajunatyyppi
* erittäin suuri paine, EP, englannin ilmauksesta *extreme pressure*, tavanomaista huomattavasti suurempi paine
* esikuntapäällikkö, ep, lyhenne Suomen puolustusvoimissa
* Euran Pallo, EP tai EuPa, euralainen jalkapalloseura
* Euroopan parlamentti, EP, Euroopan unionin toimielin
* henkilökohtaisesti, e.p., ranskan ilmauksesta *en personne*, käyntikortissa käytettävä merkintä
* 
* 
* Kansallinen ryhmitys (*Ethnikí Parátaxis*, EP), kreikkalainen puolue
* kappaleen loppu, EP, englannin ilmauksesta *end of paragraph*, tekstinkäsittelyssä kappaleen päättymisen ilmoittava merkintä.
* ohestalyönti, e.p., ranskan ilmauksesta *en passant*, sotilaalla tehtävä erikoislyönti shakissa.

## Katso myös
Aihepiiriin liittyy myös seuraava:

* CD-EP, englannin sanoista *CD-Extended Play*, CD:nä julkaistu EP-levy.
Lappi (Tampere)

**Lappi** on kaupunginosa Tampereella lähellä Näsijärveä ja Kaupin puistoaluetta. Siellä asuu noin 700 henkilöä. Lapista puhuttaessa viitataan yleensä Lapinniemeen. Kaupunginosassa sijaitsee muun muassa Koukkuniemen vanhainkoti, joka on Euroopan suurimpia vanhainkoteja. Alueella toimii lisäksi pursiseuroja (mm. Tampereen Pursiseura) ja vuoden 1990 asuntomessuille valmistui kylpylä ja asuntoja vanhaan tehdasrakennukseen.

Lapin kaupunginosa on saanut nimensä Näsijärveen pistävästä Lapinniemestä. Nimi saattaa viitata varhaiseen lappalaisasutukseen. Osasta Lapin kaupunginosaa käytetään nimeä Käpylä, joka viittaa alueen ensimmäiseen asukkaaseen, vuonna 1915 sinne muuttaneeseen työmies August Käpyseen. Lapin asemakaava vahvistettiin vuonna 1933. Naistenlahden alue, joka muodostaa virallisesti Tampereen 9. kaupunginosan yhdessä Tampellan vanhan tehdasalueen kanssa, siirtyi Tampereen kaupungin omistukseen vuonna 1877, samaan aikaan, jolloin kaupunki osti Kyttälän alueen Hatanpään kartanolta. Naistenlahden nimen taustalla on tarina, jonka mukaan Teiskosta Messukylän kirkkoon matkalla olleet naiset nousivat täällä maihin jatkaakseen loppumatkan jalan.

Museovirasto on luokitellut Lapin pientaloalueen valtakunnallisesti merkittäväksi rakennetuksi kulttuuriympäristöksi.

## Lähteet

## Aiheesta muualla

* Kuvia Naistenlahdesta Arjenhistoria.fi-palvelimelta
* Viinikan ja Lapin esikaupungit 10-vuotiaat, Aamulehti, 04.06.1924, nro 128, s. 3, Kansalliskirjaston digitaaliset aineistot
Elina Grundström

**Elina Johanna Grundström** (s. 30. toukokuuta 1963 Tampere) on toimittaja ja tietokirjailija. Grundström oli ''Vihreä Lanka'' -lehden päätoimittajana 2006–2010. Hän toimi journalistiikan vierailijaprofessorina Tampereen yliopistossa 2013–2014. Grundström aloitti Julkisen sanan neuvoston ensimmäisenä kokopäivätoimisena puheenjohtajana vuoden 2016 alussa, eikä hän hakenut vuoden 2020 alusta alkavalle kaudelle. Hänen johtamistapansa ja alaistensa kohtelu herätti arvostelua vuonna 2016, ja ongelmat saivat laajaa julkisuutta elokuussa 2018 ''Suomen Kuvalehden'' jutun jälkeen. 

Grundström on saanut tiedonjulkistamisen valtionpalkinnon kaksi kertaa: vuonna 1995 *[[Hiidenkivi (lehti)|Hiidenkivi]]*-lehden perustamisesta toimituksen jäsenenä ja vuonna 2005 "monipuolisesta journalistisesta toiminnasta globaalien yhteiskunnallisten kysymysten käsittelyssä". 

Grundström on kirjoittanut teoksen *Alkuperämaa tuntematon*, josta hän sai vuonna 2002 Tutkivan journalismin yhdistyksen Lumilapio-palkinnon valokuvaaja Yrjö Tuunasen kanssa. Hän on toimittanut myös Sitran Intia-ohjelman taustaselvityksen *Globalisaation portinvartijat* (2004) sekä Vesa-Matti Lahden kanssa raportin *Intia-ilmiö ja Suomi* (2005). Grundströmin uusin teos on *Musta orkidea - Tositarina kukkasista jotka menettivät tuoksunsa* (2013). 

Elokuussa 2010 Grundström aloitti ''Helsingin Sanomien'' kolumnistina.

Grundströmin puoliso on sosiaali- ja kulttuuriantropologian professori Timo Kaartinen. Heillä on kaksi aikuista lasta.

## Koulutus
Grundström valmistui valtiotieteen maisteriksi Helsingin yliopistossa pääaineenaan sosiologia vuonna 1993; pro gradu -tutkielma käsitteli Kalkutan teini-ikäisiä tyttöjä ja ohjasi Grundströmiä urallaan toteuttamaan Aasiaa koskevia hankkeita.

## Teokset
*
*
* 
*
*
* 
* 
*

## Työhistoria
* Ylioppilaslehden toimittaja 1989–1990 ja päätoimittaja 1990–1992
* *Hiidenkivi*-lehden toimitussihteeri 1993–1999
* aikakauslehtialan opettaja
* *Markkinointi & Mainonta* -lehden toimittaja ja tuottaja 1999–2001
* Kotilieden toimittaja 2002, 2003
* Me Naisten toimituspäällikkö 2003–2004
* Ulkopolitiikka lehdessä 2005–
* *Vihreän Langan* päätoimittaja 2006–2010
* vapaa toimittaja ja tietokirjailija 2010–2013
* *[[Tampereen yliopisto (1925–2018)|Tampereen yliopiston]]* journalistiikan vierailijaprofessori 2013–2014

## Tunnustukset
* Tutkivan journalismin yhdistyksen Lumilapio-palkinto 2003
* Valtion tiedonjulkistamispalkinto 1995 *Hiidenkivi*-lehden perustamisesta 
* Valtion tiedonjulkistamispalkinto 2005 "monipuolisesta journalistisesta toiminnasta globaalien yhteiskunnallisten kysymysten käsittelyssä"
* Naistoimittajat ry:n Vuoden kellokas 2002

## Lähteet
Seppo Turunen

**Seppo Turunen** (s. 23. helmikuuta 1945 Helsinki) on suomalainen eläintieteilijä, joka toimi Korkeasaaren eläintarhan johtajana vuosina 1995–2009. Hän jäi eläkkeelle vuonna 2010. Ennen uraansa Korkeasaaressa Turunen oli pitkään Helsingin yliopiston eläintieteen laitoksella eläinfysiologian opettajana. Dosenttina hän toimi myös kyseisellä laitoksella apulaisprofessorin toimessa, erikoisalanaan eläinten ravitsemusfysiologia. Korkeasaareen hän tuli intendentiksi 1993. Turunen oli Suomen Biologian Seura Vanamon puheenjohtaja vuosina 2002–2008.

Turusen teos Paviaaneja, punaviiniä ja puutarhanhoitoa: Esseitä ihmisen biologiasta oli Tieto-Finlandia-palkintoehdokkaana 2007. Teoksessaan *Lemmikkielämää* Turunen arvostelee lemmikkieläinten pitoa.

## Teoksia
* 
* 
* 
* *Valloittavat lajit – Tulokkaat ja vieraslajit tulimuurahaisesta jättipalsamiin.* Helsinki: Into Kustannus, 2015. 
* *Luonto ihmisen aikakaudella*. Helsinki: Into Kustannus, 2019. 

## Lähteet
Juhannusseurat

**Juhannusseurat** ovat juhannuksena järjestettävät seurat.

Suomen esikoislestadiolaisuudessa juhannusseurat Lahdessa ovat vuoden päätapahtuma. Seuroja pidetään perjantaista maanantaihin rukoushuoneella Launeen kaupunginosassa. Ensimmäiset juhannusseurat pidettiin Padasjoella vuonna 1918. Vuonna 1919 seurat pidettiin Lahdessa, vuonna 1920 Helsingissä ja vuonna 1921 Porissa. Vuonna 1923 valmistui rukoushuone Lahden Onnelantielle ja juhannusseurat pidettiin vuosikymmenten ajan siellä. Joutjärven kirkko oli juhannusseurojen pitopaikkana vuodesta 1975 ja Ristinkirkko vuodesta 1979. Vuonna 1996 valmistui uusi rukoushuone Launeen Tapparakadulle ja siitä lähtien esikoislestadiolaisten juhannusseurat on pidetty siellä. Juhannusseurojen ohjelma sisältää saarnoja, virrenveisuuta ja yhteisiä aterioita. Seuroihin saapuu tuhansia sanankuulijoita pääasiassa Suomesta mutta myös ulkomailta (mm. Ruotsi, Norja, Yhdysvallat, Kanada, Latvia, Venäjä). 

Vanhoillislestadiolaiset järjestävät juhannusseuroja viidessä leirikeskuksessa, jotka sijaitsevat Hausjärven Maitoisissa, Hankasalmella, Haapajärvellä, Siikajoella ja Rovaniemellä.

Rauhansanalaiset järjestävät juhannusseuroja Kalajoella, sekä vuorovuosin Muonion kirkonkylällä ja Ylimuoniossa. Muoniolainen juhannusseuraperinne on hyvin vanha ja seuroja pidettiin jo Juhani Raattamaan aikana Ylimuoniossa. Myöhemmin seurapaikkaa alettiin vuorotella Ylimuonion ja Muonion välillä.

## Katso myös
*Suviseurat
*Opistoseurat

## Lähteet
Pär Lagerkvist

**Pär Lagerkvist** (23. toukokuuta 1891 – 11. heinäkuuta 1974) oli ruotsalainen kirjailija. Hänelle myönnettiin Nobelin kirjallisuuspalkinto vuonna 1951. Lagerkvistin tuottoisa ura kesti yli 50 vuotta, ja hän kirjoitti runoja, näytelmiä, esseitä ja romaaneja. Tunnetuin teos on romaani *Barabbas* (1950).

Lagerkvist kasvoi maalla uskonnollisessa perheessä. Nuoruuden vaikutteet säilyivät voimakkaina, vaikka hän otti nuorena miehenä etäisyyttä uskonnolliseen taustaansa, kiinnostui sosialismista, ja alkoi kannattaa kirjallista ja taiteellista radikalismia. Hänen ensimmäinen maailmansodan aikana kirjoittamansa teokset huokuvat äärimmäistä pessimismiä, mutta vuosien varrella se pehmenee ja *Det besegrade livet* (1927) julistaa jo uskoa ihmiseen ja ihmiskuntaan.

Lagerkvistin tuotannon keskeinen teema on hyvän ja pahan olemassaolon pohdiskelu. Hän lähestyy aihetta kirjoittaen keskiaikaisesta pyövelistä, Barabbaasta ja vaeltavasta juutalaisesta. Hän käyttää uskonnollisia teemoja ja kristillisen perimätiedon hahmoja, mutta ei noudata kirkon doktriineja, vaan kirjoittaa ihmiselämän traagisuudesta. Lyyrikkona Lagerkvist on vähäeleinen ja kuulas, ja hänen runonsa ovat rytmikkäitä ja selkeitä. Lagerkvist saavutti arvostetun aseman tyyliltään ylevällä ja ajattelultaan riippumattomalla tuotannolla.

## Suomennetut teokset

* *Barabbas*, suom. Lauri Hirvensalo Kirjapiiri 1978
* *Mariamne*, suom. Kristiina Kivivuori Otava 1969
* *Pyhä maa*, suom. Eila Pennanen WSOY 1965
* *Ahasveruksen kuolema*, suom. Eila Pennanen WSOY 1960
* *Sibylla*, suom. Mika Waltari WSOY 1956
* *Kääpiö*, suom. Helka Varho WSOY 1945
* *Kuolleet, jotka etsivät Jumalaa*, novellikokoelma, suom. Ester Koskelainen WSOY 1935
* *Runoja*, suom. Viljo Kajava WSOY 1953
* *Pyhiinvaeltaja merellä* (*Pilgrim på havet*, 1962), suom. Eila Pennanen Helsinki: WSOY 1962

Lisäksi hänen runoihinsa on sävelletty suosittuja kuorolauluja.

## Lähteet
Vuoden 1994 talviolympialaisten mitalitaulukko

**[[Talviolympialaiset 1994|Vuoden 1994 talviolympialaisissa]]** oli mukana urheilijoita 67 eri maasta, jotka kilpailivat 61 olympiatapahtumassa. Mitalitaulukon ykkössijan saavutti Venäjä.

## Mitalitaulukko

## Lähteet
Dmitri Mendelejev

**Dmitri Ivanovitš Mendelejev** (, , 8. helmikuuta (J: 27. tammikuuta) 1834 Tobolsk – 2. helmikuuta (J: 20. tammikuuta) 1907 Pietari) oli venäläinen kemisti. Hän kehitti jaksollisen järjestelmän. Mendelejev jätti piirtämäänsä jaksolliseen järjestelmään aukkoja uusien alkuaineiden varalta. Hän osasi jopa ennustaa joidenkin alkuaineiden ominaisuuksia järjestelmänsä avulla. Myöhemmin urallaan hän tutki myös Venäjän väestönkehitystä.

Mendelejeviä aiemmin jaksollisen järjestelmän oli keksinyt myös Julius Lothar Meyer. Mendelejev teki löytönsä kuitenkin riippumatta Meyeristä, mutta hänen siihen jättämiensä aukkojen ansiosta hänen versionsa oli täsmällisempi. Hän oli jaksollisesta järjestelmästä niin hyvin selvillä, että pystyi kertomaan siitä puuttuvien kolmen alkuaineen (skandium, gallium, germanium) ominaisuudet täydellisesti jopa väriä myöten.

## Elämäkerta

Mendelejev oli Ivan Pavlovitš Mendelejevin ja Maria Dmitrijevna Mendelejevan (o.s. *Korniljeva*) neljästoista lapsi. Hän syntyi siperialaisessa Tobolskin kaupungissa. Isänsä kuoleman jälkeen 14-vuotias Mendelejev meni Tobolskin lukioon, jossa hänen isänsä oli ollut rehtorina. Vuonna 1849 Mendelejevin perhe muutti Pietariin. Hän opiskeli Pietarin yliopistossa vuodesta 1850. Hän sairasti tuberkuloosia, ja sairaus pakotti hänet muuttamaan vuonna 1855 Mustanmeren rannalle Krimille. Siellä hänestä tuli paikallisen lukion luonnontieteen pääopettaja. Hän muutti vuonna 1856 takaisin Pietariin.

Mendelejev työskenteli 1859–1861 ensin Pariisissa ja sitten Saksassa Heidelbergissa, jossa hän työskenteli muun muassa Gustav Kirchhoffin kanssa. Hän palasi 1861 Venäjälle Pietarin yliopiston Kemian ja teknologian instituutin professoriksi. Samana vuonna hän meni naimisiin Feozva Nikititšna Leštševan kanssa, ja heille syntyi kolme lasta. Avioliitto kuitenkin purkautui. Myöhemmin hän avioitui Anna Ivanovna Popovan kanssa, ja heille syntyi neljä lasta, joista yhdestä, Ljubov-tyttärestä, tuli myöhemmin runoilija Aleksandr Blokin vaimo. 

Mendelejev osallistui Venäjän ensimmäisen öljynjalostamon rakentamiseen.

### Väestötieteilijä
Uransa loppupuolella Mendelejev teki Venäjän vuoden 1897 väestötilastojen pohjalta ennusteen Venäjän väestönkehityksestä. Hänen vuonna 1905 julkaisemansa arvion mukaan vuonna 2000 Venäjällä olisi 594 miljoonaa asukasta, mutta tosiasiassa asukkaita oli tuolloin 147 miljonaa ja suunta on vähenevä. Pekka Kauppi esittää artikkelissaan *[[Kanava (aikakauslehti)|Kanava]]*-lehdessä syyt virheelliseen arvioon. Keskeinen syy on, että Mendelejev ei ottanut huomioon, että vaikka kuolleisuus alenee, aikaa myöten myös syntyvyys alenee. Mendelejev ei tuntenut väestötransition teoriaa, joka syntyi vasta 1930-luvulla. Sen mukaan väestönkasvun trendit eivät ole ikuisia.

Mendelejev esitti laskelman myös Venäjään tuolloin kuuluneen Suomen väestönkehityksestä. Suomen väkiluku olisi vuonna 2000 hänen arvionsa mukaan 12 miljoonaa, mutta toisin kuin Venäjällä Suomessa suunta ei ole vähenevä maahanmuuton ansiosta.

## Lähteet

## Kirjallisuutta
* 

## Aiheesta muualla
Varaus

**Varaus** voi tarkoittaa:
* sähkövarausta
* varaaminen, jonkin asian ostamista tai vuokraamista etukäteen (esim. huonevaraus, pöytävaraus, lippujen varaus)
* verovähennystä
* etukäteen suojelevia loitsuja eli varauksia
* hirsirakentamisessa hirren alaosaan veistettyä uurretta
* Varaus, hardcore punk -yhtye
Termodynamiikan toinen pääsääntö

**Termodynamiikan toinen pääsääntö** on yksi termodynamiikan neljästä pääsäännöstä.

Toinen pääsääntö rajoittaa energian muuttamista työksi, osoittaa muutoksen suunnan ja toteaa entropian kasvun väistämättömyyden.

## Pääsäännön muotoiluja
### Clausius

Clausiuksen teoreema ilmaisee termodynaamisen järjestelmän vapaaehtoisen ('spontaanin') muutoksen suunnan ja eristetyn järjestelmän tasapainotilan:

"Lämpö ei voi koskaan siirtyä kylmemmästä lämpimämpään ilman, että samanaikaisesti tapahtuu jotain muuta siihen liittyvää muutosta." ( Englanninkielinen käännös tämän lauseen sisältävästa artikkelista ilmestyi jo 1856 .

\qquad \Delta S \ge \int \frac{\delta q}{T} \,\,\!

### Kelvin
Lordi Kelvinin muotoilu:
Ei ole mahdollista ottaa lämpöenergiaa kuumasta ja tehdä sillä työtä, ellei käytettävissä ole kylmempää kohdetta; lämpötilaero on välttämättömyys lämpöenergian hyödyntämiseksi. ()

* lämpöä ei voi muuttaa täydellisesti työksi
* *tai* eristetyn systeemin kokonaisentropia kasvaa
* *tai* eristetyssä systeemissä eri lämpöiset kappaleet asettuvat aikaa myöten samaan lämpötilaan (entropia kasvaa).
* *tai* kaikki ajautuu järjestyksestä kaaokseen (entropia kasvaa)

Mikään ei estä järjestystä kasvamasta – entropiaa pienenemästä – hetkellisesti, mutta koska epäjärjestyneiden tilojen todennäköisyys on valtavasti suurempi kuin järjestyneiden (hiukkaset voivat järjestyä "epäjärjestykseen" monilla tavoin, "järjestykseen" vain yhdellä tavoin), etenee kehitys todennäköisyyslaskennan lakien mukaan suuressa mittakaavassa, ts. suurella määrällä tapahtumia aina kohti todennäköisintä, epäjärjestyneintä lopputilaa.

## Lähteet

### Kirjallisuutta

## Aiheesta muualla
* Opetus TV: Termodynamiikan toinen pääsääntö
Kuokkala (Terijoki)

**Kuokkala** () on Pietarin kaupungin Kurortin piiriin kuuluva kunnallishallintoalue Suomenlahden rannalla Karjalankannaksen itäosassa, noin 40 kilometriä Pietarin keskustasta. Kuokkalan taajama (*posjolok*)  on nykyään suurten sanatorioiden hallitsema lomanviettopaikkakunta, jonka asukasluku on noin 2&nbsp;000. Ennen toista maailmansotaa Kuokkala oli Suomen Terijoen kuntaan kuulunut kylä ja Suomen suuriruhtinaskunnan aikaan ennen vuotta 1918 suosittu pietarilaisten kesänviettopaikka; Kuokkalan rautatieasema sijaitsee Pietarin radan varrella. Nimen *Repino* paikkakunta sai Neuvostoliitossa sotien jälkeen 1948 siellä aiemmin asuneen taiteilijan Ilja Repinin mukaan.

## Historia
### Suomen Kuokkala
Kylässä oli 1900-luvun alussa talvisin 1&nbsp;600 asukasta, mutta kesällä huviloiden ja täysihoitoloiden täyttyessä siellä asui kymmeniä tuhansia vierailijoita. Pietarin ja Terijoen välillä kulkeva juna pysähtyi Kuokkalassa tuoden kaupunkilaisia nauttimaan hiekkarannoista ja mäntykankaan terveellisestä ilmastosta. Aluetta onkin kutsuttu ”Pohjolan Rivieraksi”.

Kuokkalan hallinnasta käytiin taistelu Suomen sisällissodassa 23. huhtikuuta 1918. Valkoiset valtasivat jääkärimajuri Gabriel von Bonsdorfin johdolla Kuokkalan Heikki Kaljusen johtamilta punaisilta.

Suotuisan ilmaston takia Kuokkala oli hyvää maanviljelysaluetta. Varsinkin mansikoita ja omenapuita kasvatettiin paljon. Kuokkala kuului Suomeen vuoteen 1940 saakka, lisäksi se oli suomalaisjoukkojen takaisinvaltaama jatkosodassa 1941–1944.

Kuokkalan huvilat olivat Pietarin lukeneiston suosimia lomailupaikkoja. Taidemaalari Ilja Repin (1844–1930) asui siellä elämänsä viimeiset 30 vuotta. Bolševikkijohtaja Vladimir Lenin asui puolestaan asui Villa Vasan huvilassa toukokuusta marraskuuhun 1907. Vladimir Majakovski kirjoitti runonsa *Pilvi housuissa* (1913) Kuokkalan rannalla. Mihail Botvinnik, shakin maailmanmestari, oli syntynyt Kuokkalassa.

Myös puolalais-saksalainen vasemmistopoliitikko ja vallankumouksellinen Rosa Luxemburg oleskeli Kuokkalassa jonkin aikaa elokuussa 1906. Luxemburg matkusti Kuokkalaan Puolan Varsovasta terveydellisistä syistä. 

### Repino
Vuodesta 1948 lähtien Kuokkalan nimi on ollut Repino. Kylä nimettiin taiteilija Ilja Repinin mukaan.

## Nähtävyydet
* Museo Penaty
* Villa Golicke
* Terijoen ranta

## Lähteet

## Aiheesta muualla
Sverdlovsk

**Sverdlovsk** voi tarkoittaa ainakin seuraavia:

## Venäjällä
* Sverdlovsk, Venäjällä sijaitsevan Jekaterinburgin nimi vuosina 1924–1991
* Sverdlovskin alue, Venäjän oblasti

## Ukrainassa

* Sverdlovsk eli Dovžansk, kaupunki Luhanskin alueella Ukrainassa
* Sverdlovskin piiri eli Dovžanskin piiri, hallintoalue Luhanskin alueella Ukrainassa
Troijalainen

**Troijalainen** tarkoittaa seuraavia asioita:

* troijalainen, Troijan kaupungin asukas
* troijalainen, Troijan hevonen, viattomaksi naamioitu tietokoneen haittaohjelma
* troijalainen asteroidi, Lagrangen pisteissä L4 ja L5 Jupiterin radalla 60 astetta sen edellä tai jäljessä kiertävä asteroidi.
Fiat 1300 ja 1500

**Fiat 1300** ja **1500** ovat italialaisen Fiatin vuosina 1961–1967 valmistamia automalleja. Ne sijoittuivat 1100- ja 1800/2100-mallien väliin. Fiat 1300 ja 1500 eroavat toisistaan vain moottorin ja takavalojen perusteella. Fiat 1300:n seuraajaksi tuli Fiat 124, ja Fiat 1500:n Fiat 125.

Fiat 1300/1500 oli perinteinen neliovinen sedan, johon asennettiin 1 300-kuutioinen (65 hv) tai 1 500-kuutioinen (72 hv) moottori. Moottoria käytettiin myöhemmin useissa Fiatin lisenssituotteissa, Daewoo-FSO Polonezissa 2000-luvulle asti. Moottoria pidettiin aikanaan urheilullisena ja nykyaikaisena – siinä oli puolipallon muotoiset palotilat, läpihengittävä sylinterikansi ja urheilullisesti muotoiltu pakosarja. Nokka-akselin sijainti sylinteriryhmässä ja kolme runkolaakeria olivat moottorin vanhana pidetyt piirteet.

Vuoden 1961 lopussa esiteltiin myös farmariversio, joka oli teknisesti hyvin yhteneväinen sedan-version kanssa. Mallista valmistettiin myös avoautoversiota.

Vuonna 1962 esiteltiin 1500 Taxi, joka oli Fiat 1500:n moottorilla varustettu Fiat 1800. Tämä tuotti myyntiin myös tavallisille ostajille suunnatun version Fiat 1500L, joka vastasi Taxi-versiota, paitsi että Taxi-versiossa oli matalampi viritysaste (60 hv).

Fiat 1500 sai valikoimiinsa uudistetun 1500C-mallin, jossa oli tehokkaampi moottori (75 hv), pidempi akseliväli, tehokkaammat jarrut ja muita pienempiä muutoksia. Sama moottori tuli myös Fiat 1500L -malliin. 1300-malli säilyi ennallaan.


Image:Fiat1300a.jpg|Fiat 1300
Image:Innenraum Fiat 1300.jpg|Fiat 1300
Image:Heckansicht.jpg|Fiat 1300


## Lähteet

## Aiheesta muualla
Murtala Mohammed

Kenraali **Murtala Ramat Mohammed** (8. marraskuuta 1938 – 13. helmikuuta 1976) oli Nigerian sotilasjohtaja ja valtionpäämies 1975–1976.
Mohammed nousi valtaan kaappaamalla vallan Yakubu Gowonilta, jota hän oli ollut nostamassa valtaan yhdeksän vuotta aikaisemmin edellisessä vallankaappauksessa. Hän kuoli vuotta myöhemmin kaappausyrityksessä autosaattueensa ajettua väijytykseen Lagosissa.

Koska Mohammedin kaudella öljyrahoja alettiin käyttää uudistusohjelmaan ja kansan hyvinvointiin, hän on jälkipolvien silmissä Nigerian lukuisista sotilasjohtajista pidetyin.

## Lähteet
Peter Nyman

**Peter Rafael Nyman** (s. 27. syyskuuta 1966 Helsinki) on suomalainen toimittaja ja entinen MTV Uutisten uutisankkuri. Hän toimi uutisankkurina ensimmäisen kerran 9. elokuuta 2010 *[[MTV Uutiset|Seitsemän uutisissa]]*.

Nyman siirtyi uutisankkuriksi Yle TV1:n 21. helmikuuta 1998 - 12. toukokuuta 2010 esitetystä *[[Uutisvuoto]]*-ohjelman juontajan paikalta Urpo Martikaisen jäätyä eläkkeelle. *Uutisvuodossa* Nymanin korvasi Nelosen uutisten entinen ankkuri Baba Lybeck 25. syyskuuta 2010 alkaen. 5. tammikuuta 2019 Nyman palasi *[[Uutisvuoto|Uutisvuodon]]* juontajaksi.

2019 alkuvuonna Peter Nyman perusti oman digituotantotiimin. Nymanin yritys Oy Ny Man Communication, Consultation & Contemplation Ab laajeni lähinnä koulutuksia tarjonneesta yrityksestä digi- ja videotuotantoyritykseksi nimeltään nyMan.

## Elämä ja ura
Nyman on opiskellut valtio-oppia ja journalismia Helsingin yliopiston Svenska social- och kommunalhögskolanissa. Koulutukseltaan hän on valtiotieteiden kandidaatti.

Ennen Uutisvuotoa Nyman tuli tunnetuksi MTV3:n 1990-luvun arkipäivisin lähetetyn *[[Mediapeli]]*-keskusteluohjelman juontajana. TV1:llä hän juonsi Uutisvuodon lisäksi vuosina 2009–2010 makasiiniohjelmaa *[[Puoli seitsemän]]*.

Nyman on isännöinyt muun muassa Englannin Valioliigan jalkapallostudiota Canal+-kanavalla. Hän on kertonut kannattavansa englantilaista Arsenal-joukkuetta.

Maaliskuussa 2015 alkoi Nymanin ohjelma *[[Peter uutisvirrassa]]*, jossa hän haastattelee ajankohtaista vierasta.

Nymanin suomenruotsalaisuudesta kertova kirja *[[Ankkalammikko]]* ilmestyi vuonna 2007. Stadin Slangi -yhdistys valitsi neljännen polven helsinkiläisen Nymanin vuonna 2010 Stadin Kundiksi.

Tammikuussa 2017 alkoi MTV3-kanavalla ajankohtainen keskusteluohjelma *[[Peter Nyman (ajankohtaisohjelma)|Peter Nyman]]*.

### Yksityiselämä
Nyman on ollut vuodesta 2003 lähtien naimisissa varatuomari Maija Lukkari-Nymanin kanssa ja heillä on kaksi lasta: tytär ja poika. Nymanin ensimmäinen vaimo, näyttelijä Rebecca Troupp, menehtyi syöpään vuonna 2001.

## Teokset
* 
* 

## Lähteet